CELEX: 32017D2430
Language: hu
Date: 2017-12-08 00:00:00
Title: A Politikai és Biztonsági Bizottság (KKBP) 2017/2430 határozata (2017. december 8.) a rafahi határellenőrzést segítő európai uniós misszió (EU BAM Rafah) vezetőjének kinevezéséről (EU BAM Rafah/2/2017)

23.12.2017   
            
            
               HU
            
            
               Az Európai Unió Hivatalos Lapja
            
            
               L 344/9
            
         A POLITIKAI ÉS BIZTONSÁGI BIZOTTSÁG (KKBP) 2017/2430 HATÁROZATA
   (2017. december 8.)
   a rafahi határellenőrzést segítő európai uniós misszió (EU BAM Rafah) vezetőjének kinevezéséről (EU BAM Rafah/2/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló, 2005. november 25-i 2005/889/KKBP tanácsi együttes fellépésére (1) és különösen annak 10. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A 2005/889/KKBP együttes fellépés 10. cikke (1) bekezdésének értelmében a Politikai és Biztonsági Bizottság (PBB) a Szerződés 38. cikkének megfelelően felhatalmazást kapott arra, hogy meghozza a rafahi határellenőrzést segítő európai uniós misszió (EU BAM Rafah) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.
            
         
               (2)
            
            
               A PBB 2015. július 7-én elfogadta az EU BAM Rafah/1/2015 határozatot (2), amellyel Natalina CEA-t nevezte ki az EU BAM Rafah misszióvezetőjévé a 2015. július 1-jétől2016. június 30-ig tartó időszakra.
            
         
               (3)
            
            
               A 2017. július 4-i (KKBP) 2017/1193 tanácsi határozat (3) az EU BAM Rafah megbízatását 2018. június 30-ig meghosszabbította.
            
         
               (4)
            
            
               A PBB 2016. július 11-én elfogadta az EU BAM Rafah/1/2017 határozatot (4), amellyel a 2018. június 30-ig tartó időszakra meghosszabbította Natalina CEA-nak az EU BAM Rafah misszióvezetőjeként való megbízatását.
            
         
               (5)
            
            
               2017. december 1-jén az Unió külügyi és biztonságpolitikai főképviselője azt javasolta, hogy Natalina CEA helyébe Günther FREISLEBEN-t nevezzék ki az EU BAM Rafah misszióvezetőjévé a 2017. december 4-től2018 június 30-ig tartó időszakra,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Günther FREISLEBEN-t nevezi ki a rafahi határellenőrzést segítő európai uniós misszió (EU BAM Rafah) vezetőjévé a 2017. december 4-től2018. június 30-ig tartó időszakra.
   2. cikk
   A Politikai és Biztonsági Bizottság EU BAM Rafah/1/2017 határozata hatályát veszti.
   3. cikk
   Ez a határozat az elfogadásának napján lép hatályba.
   Ezt a határozatot 2017. december 4-től kell alkalmazni.
   
      Kelt Brüsszelben, 2017. december 8-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 327., 2005.12.14., 28. o.
   
   
      (2)  A Politikai és Biztonsági Bizottság (KKBP) 2015/1128 határozata (2015. július 7.) a rafahi határellenőrzést segítő európai uniós misszió (EU BAM Rafah) vezetőjének kinevezéséről (EU BAM Rafah/1/2015) (HL L 184., 2015.7.11., 16. o.).
   
      (3)  A Tanács (KKBP) 2017/1193 határozata (2017. július 4.) az Európai Uniónak a rafahi átkelőhelyen működő határőrizeti segítségnyújtó missziója [helyesen: a rafahi határellenőrzést segítő európai uniós misszió] (EU BAM Rafah) létrehozásáról szóló 2005/889/KKBP együttes fellépés módosításáról (HL L 172., 2017.7.5., 12. o.).
   
      (4)  A Politikai és Biztonsági Bizottság (KKBP) 2017/1280 határozata (2017. július 11.) a rafahi határellenőrzést segítő európai uniós misszió (EU BAM Rafah) vezetője megbízatásának meghosszabbításáról (EU BAM Rafah/1/2017 (HL L 184., 2017.7.15., 63. o.).